institució Catalana d'Historia Natural 



IV. Sobre tortugues de Catalunya i Mallorca 



Durant l'istiu passat hem rebut en abundància individuus joves i 

 adults de Clemmys caspica leprosa. Boscà (in litt.) enviats des de 

 Port-Bou pel farmacèutic d'aquella població En F. de Budallés. Les 

 localitats exactes son Coll de Banyuls, Torrentada de Sant Enric i Cap 

 de Creus. En la Torrentada de Sant Enric reculli dit senyor una 

 tortuga terrestre que resultà ésser una formosa femella de Testado 

 graeca. Anotem el fet, tot suposant que deu tractar-se d'un exemplar 

 fugitiu d'algun jardí. 



De S'Albufera de La Puebla, (Mallorca) hem rebut també en 

 abundància Emys orbicularis Linné, que ja teniem de la mateixa 

 localitat, i que conservem vius en aquaterraris del Museu de 

 Catalunya. 



Hem rebut també dos Testudo graeca de Puig de la Murtra (Artà, 

 Mallorca) localitat, on En Boscà en reculli diversos exemplars en 

 excursió feta l'any 1880. 



V. Un Dermochelys coriacea Linné, jove, de Fernando Póo 



El 24 de septembre prop-passat el P. López Alijarde, Missioner, 

 ens entregà per a sa determinació dos tortugues marines molt joves 

 procedents de Fernando Póo. 



Una de elles era una nou nada Chelone mydas i l'atre un petit 

 Dermochelys coriacea que mideix 117 m/m de la punta del morro 

 a l'apex de l'escut. Aquesta espècie de tortuga marina es rara i avui 

 dia potser entre tots els Museus d'Historia Natural no son lluny de 

 50, en més o en menys, els exemplars conservats. 



En el Museu de Catalunya n'hi hà un sol exemplar de 1,800 m. 

 procedent de les costes de Mallorca. Amb el motiu d'haver arribat a 

 nostres mans un individuu jove de Dermochelys recordem el fet rar 

 i curiós de que cap exemplar entre uns 12 c/m. i 90 c/m. ha pogut 

 ésser mai agafat. El no trobar exemplars inferiors a 90 c/m. donà lloc 

 a la creensa, en un temps molt general entre els herpetòlecs, que 

 aquesta curiosa espècie anava desapareixent, emperò més tart s'aban- 

 donà tal creensa pel fet d'haver-se descobert el lloc on anava a criar, 

 o sigui les platges arenoses de la costa del Brazil, Illes Bahamas i 



